Setnesmoen leir

Setnesmoen leir ligger ved Veblungsnes, like sør for Åndalsnes i Rauma kommune. Stedet er dannet av avsetninger fra elven Rauma og er nesten helt flatt. Det er gresskledd med løvskog, dominert av gråor.

Setnesmoen har tradisjon som militærleir og ekserserplass. Etter det tyske angrepet på Norge i 1940 var det bare på Setnesmoen og på Bømoen ved Voss at norske avdelinger ble satt opp i henhold til planen for mobilisering. Én bataljon var ferdig mobilisert 13. april, én 14. april og den tredje 23. april.

Under den andre verdenskrig var det anlagt en flyplass på Setnesmoen. I april 1940 ble den ble flere ganger bombet av tyske fly.

En annen del av leiren ble brukt som gravplass for sovjetiske krigsfanger, og ble kalt russerkirkegården. Magne Haugland: Do svidanija - På gjensyn! Dokumentarberetninger om sovjetiske krigsfanger. 2008. s.590  

Setnesmoen var fast eksererplass for Møre Infanteriregiment nr. 11 (IR 11). Etter at regimentet ble lagt ned  er den base for Heimevernet (HV 11). Leiren har foruten forlegningen flere skytebaner og et tidligere sykehus. 

Setnesmoen har golfbane, bygget av Rauma golfklubb. Stedet har hatt golfspill tidlig. På et fotografi fra 1907, vises engelske turister som spiller golf, med fjellet Romsdalshorn som bakgrunn. Det er også anlagt en fotballbane på Setnesmoen (Veblungsnes FK).

Setnesmoen leir er base for TV-serien Kompani Lauritzen.Romsdalsferie i Kompani Lauritzens fotspor. VG. Besøkt 15. april 2021.

 Referanser 

 Eksterne lenker 
 «Setnesmoen», fra nettsidene til forsvaret

Kategori:Raumas geografi
Kategori:Heimevernet
Kategori:Norske militærleirer